“O‘zbektelekom” AK Xitoy kompaniyalaridan asbob-uskunalar sotib oladi

“O‘zbektelekom” aksiyadorlik kompaniyasi Xitoy kompaniyalari bilan 204,668 million dollarlik bitimlar tuzadi, deya xabar bermoqda UzDaily.

Milliy telekommunikatsiya operatori aksiyadorlari Xitoy kompaniyalari bilan kelishuv imzolashga rozilik berdi.
Xususan, “O‘zbektelekom” AK Huawei Technologies Co. Ltd. bilan 118,533 million dollarlik, ZTE Corporation bilan 86,334 million dollarlik shartnoma tuzadi.
Bitim doirasida “O‘zbektelekom” AK telekommunikatsiya tarmoqlarini rivojlantirish bo‘yicha investitsiyaviy loyihalarni amalga oshirish uchun uskunalar sotib oladi.